Jordi Ballart sobre Tot per Terrassa: No som ni independentistes ni unionistes, som terrassenquistes. - PuntValles
L'exalcalde de Terrassa, Jordi Ballart, torna trepitjant fort. En un acte que han seguit gairebé un miler de persones al Centre Cultural de la co-capital vallesana, Ballart ha presentat el nou partit Tot per Terrassa, una formació que segons l'exbatlle "no entén d'etiquetes" i és 100% municipalista.
"No som ni idependentistes ni unionistes, sóm terrassenquistes", ha etzibat Ballart en el seu discurs. Ha advertit que va marxar "per dos motius que cap polític ha entès: valors i ètica" i ha assegurat que torna "renovat i havent aprés dels errors del passat".
Alhora assenyala que treballarà pensant exclusivament en el municipi, ja que aquest cop no té "motxitlles ni hipoteques" que l'obliguin a donar explicacions a Barcelona o Madrid.
Acompanyat per centenars de persones que han decidit sumar-se a aquesta nova aventura que ha emprès l'exalcalde de la ciutat, Jordi Ballart ha presentat aquest dimarts la nova formació Tot per Terrassa.
Ballart ha explicat que es tracta d'una candidatura independent que "neix a la ciutat de Terrassa, creixerà aquí i està totalment desvinculada dels partits nacionals".
L'exbatlle s'ha referit a la seva renúncia el mes d'octubre de 2017 i ha apuntat que si va plegar va ser "per dues raons que cap polític ha entès: valors i ètica". En aquest sentit ha lamentat que s'hagin oblidat conceptes com aquests i s'hagi apostat pels "personalismes i l'egoisme".
En aquesta línia ha definit Tot per Terrassa com un projecte "municipalista" que defuig de les etiquetes clàssiques: "No som ni unionistes ni independentistes, som terrassenquistes", ha assegurat.Ha afirmat que torna amb noves energies i amb molt més marge per prendre decisions pensant únicament en el benefici dels ciutadans de la població.
"No pot ser que una trucada de Madrid o Barcelona faci canviar les decisions", ha considerat Ballart que ha dit que "ho van intentar amb la municipalització de l'aigua" i li va "costar car".Reconeix haver après dels errors del passat i avisa que no tolerarà cap mena de corrupció.
"Potser en alguna ocasió vaig ficar la pota , però mai vaig ficar ni ficaré la mà", ha assegurat. Ha indicat que els principals valors de Tot per Terrassa són "l'ètica, la transparència, la defensa dels serveis públics i els drets de les persones".
Així mateix ha apostat per polítiques d'habitatge valentes, ha reclamat suprimir el peatge de Les Fonts i posar punt i final als greuges relacionats amb les zona tarifària a la qual pertany la ciutat.
També ha reclamat una ciutat més neta i verda, que potenciï la seva vessant universitària, sense segregació urbana i amb un ajuntament transparent "amb calaixos i parets de vidre".
Entre les persones que han expressat el seu suport envers al batlle destaquen artistes, esportistes i representants d'entitats de la ciutat, però també exregidors d'altres èpoques com Mariví Orta, Maruja Rambla o Jordi Fllores, que han participat en un vídeo que s'ha projectat al Centre Cultural.
L'acte també ha comptat amb la presència d'alguns dels exregidors del PSC que van abandonar l'executiu local quan Ballart va plegar, com Noel Duque, o l'extinenta d'alcalde, Lluïsa Melgares.
"És una persona amb capacitat d'escoltar, reflexionar, buscar solucions i sobretot que no té por de prendre decisions valentes, als fets em remeto, costi el que costi i ens va costar", ha apuntat Melgares.
També hi han intervingut l'actriu Rosa Boladeras, que ha dit que dona suport a Ballart perquè vol tenir "llibertat de vot i no dependre d'una disciplina de partit".
Per la seva banda, la poetessa Marta Pessarrodona, ha recordat el dia "nefast" en què es va aplicar el 155 i Ballart va dimitir: "Li vaig enviar un missatge per dir-li que comptes amb la meva ajuda i aquí estic en aquest començament de somni, perquè els somnis que a vegades es fan realitat", ha apuntat.
Programa participatiuEl programa de Tot per Terrassa es configurarà de forma participativa. Entre gener i març de 2019 es crearan set grups de treball de diferents àmbits al voltant de les necessitats que sorgeixin als barris de la ciutat. "Estaran oberts a tothom que vulgui prendre-hi part", ha explicat Ballart.
L'exalcalde de Terrassa va estripar el carnet del PSC "per principis", arrel de les desavinences amb el partit pel seu suport a l'aplicació a Catalunya de l'article 155 de la Constitució Espanyola després del referèndum de l'1-O.Ballart va ser alcalde de Terrassa durant cinc anys, entre 2012 i 2017, però prèviament havia estat regidor socialista des de 2005.